ISIGIDIMI SAMAXOSA, APRIL 1, 1875.

5

INTENGO ZEZIKITI.

Kususela kule nyanga siya kulinga ukumana sizinika *Esigidimini* zonke intengo esizibona kwa- manye amapepa zempa'nla ezibanjwe ezikiti. Siya temba ukuba londawo iya kwenza ukuba *Isigidimi* sibe luncedo olungapezulu koko singaba sibe sinjalo ngapambili.

E-MIDDLEBURG.

Ngo 10 ka April kuya kutengiswa inkabi yehashe ebomvu, enekolwana encinane, inqina langapambili elingasekohlo limhlope, ngase mva kumhlope elangase kunene. Inkabi yehashe ebomvu ezele yimivumbo yesabokwe. Inkabi yehashe efosi edliwe kunene ngumqobosho, ite cokocoko ngamabalana amhlope ngasemva, umkono wangasekohlo mkulu kunomnye.—Ihashekazi eligwangqakazi, amanqina angasemva amhlope omabini, inenkonyana elitokazana elifosazana.— Igwangqakazi lehashe elinekolo, amanqina angase mva amhlope omabini, ubudala likwiminyaka emitatu.—Inkunzi yehashe egwanqa, ubudala bukuminyaka emitandatu.—Inkabi engwevu yehashe, enebalakazi elikulu eligwanqa emva komkono wasekohlo, ubudala likuminyaka emitandatu.—Ihashekazi eliwangqakazi elingenazi- mpau.—Impemvukazi yehashe efosi enamaxwele ezihlahleni zemikono zozibini, ubudala likwi minyaka emitatu. Inkabi emnyama yenkomo epauliswe komsila wenkonjane kwindlebe yase kohlo, kwengasekunene itiwe cipu kabini, etangeni lase kohlo ibalwe O.—Inkabi emnyama yenkomo, eno O kwitanga lasekohlo, kwindlebe yase kohlo inempau ezimbini olunye lufana ne- sisila senkonjane.

E-BEDFORD.

Ngomhla 7 ka April ebisesikiti sase Kliphoek- inkabi ebomvu yenkomo enebala elimhlope esifu beni, indlebe yasekohlo itiwe cipu, eyase kunene yatiwa pumpe, yaza ngapambili yasikiswa kwenyanga entsha, ubudala ikwiminyaka emitandatu, inqinile.—Inkabi yenkomo elunga ebalwe OK noko ungasacacile umbalo, indlebe yase kohlo itiwe cipu, iselindala iyimfama.

E-QUEENSTOWN.

Ngo 7 ka April ebise Andries Neck—Imazi em- nyama yenkomo ipauliswe kwesisila senkonjane kwindlebe zombini, inebala elimhlope emagxeni.

E-MPOFU.

Ngo 3 ka April ebikwesase Buxton isikiti; inkabi yenkomo enala, etshoba limhlope, indlebe yase kunene ukupaulwa ifaniswe nesisila senkonjane kwaza ngasemva yaxelwa inyanga ; eyasekohlo indlebe itiwe cupe, impondo zimfutshane: ukumisa zikangele ngase mva.

E-BREIDBACH.

Ngo 21 ka April; inkabi emnyama yenkomo inopawana oluncinane endlebeni yase kohlo ; ku- mlenze wasekunene inombalo ongacacileyo.—I- mazi yehashe eselindala, inqinile.

ECUMAKALA.

Ngo 21: Inkabi enkulu yenkomo, impemvu enco, inempawu ezimbini kwindlebe zombini, itshoba limhlope liqamile ; ngasekohlo ibalwe ityebile.—Ihangu emnyama ete cokocoko ngamabalana amhlope, emanqina amhlope onke, etyebileyo.

E-QONCE.

Ngo 7 ka April ihashekazi elifosi elinekolo, amanqina nentungo zemilenze amhlope, awanga- pambili amnyama, ubudala likwiminyaka emitandatu nesixenxe.

E-QUMBA.

Ngo 21 ka April: Inkabi emnyama yenkomo enqunyulwe umsila, yatiwa cipu kwindlebe yase kunene, iyimfama ngeliso lase kohlo.—Inkabi ye- nkomo entsundu, indlebe yokunene itiwe cipu yenziwa isisila senkonjane, eyase kohlo yaxelwa inyanga itwasa, inebala elimhlope ngase mva.— Inkabi ebomvu enqunyulwe umsila, engenalupau. —Inkabi entsundu, indlebe yase kohlo yenziwe tsolo ukupaulwa, esiswini imhlope.—Inkabi ebomvu enamabalana amhlope elukakayini, ibalwe MS.—Inkabi enco ebalwe ngasekunene.— Inkabi ebomvu eyapuke upondo lwase kunene.— Inkabi elubelu enqunyulwe amanqindi engenalupau.—Impemvu emnyama yenkabi enebalana emqaleni, emhlope amanqina ase mva netshoba, itiwe cipu kwindlebe yase kunene, kweyase kohlo yaxelwa inyanga, ibalwe F.—Inkabi ebomvu ebalwe ngasekohlo, ngase kunene yabalwa M.

EZIVELA KUBABALELANI.

Tyume March 9, 1875.

Ndinantwana ndifuna ukuyiteta kuni makowetu. Lento imalunga nalenteto ndiyivayo yetu. Kuseloko sati sabako *Isigidimi,* simelene ematubeni sikangele ilizwi lomnye apo abekisa kona ukuteta kwake size simnqume ngemiginqa. Kuni makowetu, ndiyabuza, kunyukana kohlangana oku kuzamana kwasedwa. Ngati mna asikuko. simiselene imisila njengezinja.

Besifanele ukucelana amaqinga okubonisa uhla- nga Iwakowetu ubulumko, nokusindisa uhlanga ekutshabalaleni. Sifanele ukucelana amaqinga okuba bepelanje abantu bakowetu butywala sifanele ukutinina. Nditi lingahambinje ilizwi le Nkosi libangwa butywala. Nalo utshaba esifanele ukulwa Iona kuqala. Ndisitshonje nditi, bapina abashumayeli betu, bapina onyana betu, zipina intombi zetu? Nabaya beshumayela enkantini. Nabaya ezitolongweni apo bashumayela kona.

Nditi mna bendiba *Isigidimi* esi yinto eyindle- la yokufuna umkondo ekuya kunyukwa ngawo maxa kuputunywa uhlanga. Nditi kani buye ngezitende niputume umkondo indawo yokuqala yakudala yomnyaka abantu abantsundu bemvaba ngemvaba babehlangana ndaweninye. Nditi aba bafo abelungu bezoyisanje izinto bayahlangana komkulu, eparlamenteni babonisane ngezinto ezikoyo, ezitintele amasiko abo bazikete, zilahlwe kwalapo. Ukuba nina aniwafuzi nopulukana nezinto ezinkulu ebeningazoyisayo. Elokugqibela nditi yekani ukujamelana, lilani isililo somanyano ngabanye, nililele uhlanga Iwenu olutshabalalayo butywala.

M. J. V.

Uitenhage, March 16, 1875.

Mnumzetu Mhleli we *Sigidimi Samaxosa* ma- ndikukataze ngokubalela apo okokuba undifakele *Esigidimini* lamazwana. Ndifuna ukwazisa ka- ncinane ngepepa legovernment ebelihamba pakati kwabantu kubalwa inani labantu abakoyo ekoloni apa, kunye nemfuyo yabo abanayo. Mandingenzi nto ininzi Mhleli we *Sigidimi.* Hai kwahambiseka ke kakuhle, into yokuqala kwatunyelwa ilizwi kubo bonke abantu abasebenza komavolo okokuba zebahlale ekaya bangayi emisebenzini yabo. Kwati ngo 13 ka March 1875, Imantyi yakupa U-Mr. John F. Dolly, okokuba ahambise ekubaleni kwa bantsundu abakozi lokesheni nasemaxaba (ikwaligama lelokesheni elo.) Kwaye kukutshwe U-Mr. John Kalipa okokuba abe likumtsha lokukumshela U-John Dolly Esq. U-Mr. Dreepont engumpati wamapepa. Into ebesisimanga kukubona usapo Iwasezikolweni olwapehlelelwa zizicaka zika Tixo, abazali babo benza imigudu yokutumela ezikolweni; kulusizi okokuba lonke

olusapo Izicaka zika Tixo kade zibila zisoma kulo, lube lusati ukuzeka kwalo lufane luhlalenje nabafazi lungatshatanga ngomteto ka Tixo. Ungafika zizele ngabantwana, kanti noko abatshatile oyise babo nonina. Into elihlazo elikulu kunene abahedeni aba bengagqobokinje zezonto. Bamane ukukangela kwintsapo zasesikolweni besiti akuko Tixo ukonzwayo ngamagqoboka. Besifanele ukuzibika kakulu ezizinto bazalwana abatandiweyo emitandazweni yetu, ngabanye ngabanye. Inkoliso yezinto ezinjalo ungafika zikumalawu ufike esiti xa uwabuzayo ngezizinto, ndifuna okokuba ndike ndimkangele umfazi okokuba ulungilena, angabinazo nentloni. Kuti kunjalonje abantwana babe bezalise indlu benoyise ngoyise, xa babizwayo oyise babo iti; enye into uzibonele ngokwako okokuba ababantwana asingabo bantwana bamntu mnye, ubone ngamabala abo. Mandibe ndiyapela Mhleli. Mandingapiki zazo zonke izinto ezibonakeleyo pakati kwabantu. Manditi inani labantu abantsundu bebodwa kunye namalawu ngapandle kwabamhlope nabantsundu abaqeshiweyo abalala kwinkosi zabo baliwaka linye linamakulu amabini, ngapandle kwemfuyo yabo abanayo. Siqale ngomandara sagqiba ngomgqilo, umsebenzi omkulu kunene. Besiqala ngoseven kusasa sigqibe selizakuba lixesha leshumi elinesinye ebusuku, Mandipele ngeliti Mhleli we *Sigidimi* Kuyakulunga kunene okokuba uwabalile lamazwi ukuze bati bonke ababantu abafana bahlala nabafazi bengatshatanga, babone ukungafaneleki kwalondawo, ngakumbi elusatsheni lwasesikolweni; ukupila niengenyamakazi zasendle. Ndiyamkumbula omnye umfana owati sakumbuza wati seleneminyaka elishumi elinesitatu epile naye lomfazi wake. Omnye wati ndifuna ukubona ukuba ulungilena kuqala ndandukutshata naye, siti ke nesosidengekazi sivume ukukohliswa sihleke. Ezinto zimbi kunene okokuba mazenziwe ngakumbi lusapo lwasesikolweni. Kwiqaba kude ngati akunaninani nakuba kusisono esikulu ebusweni bo Mdali wetu. Kanjalo enye into sigxeka imisebenzi yabafundisi betu. Sibonakalisa ukungazibambi izinto abazitetayo kuti. Zenindive kakuhle zihlobo nditeta elusatsheni lwasezikolweni, anditeti kwabangengabo. Mandipele.

John Kalipa.

Port Elizabeth, April 1, 1874.

Kubabalelani bam, ndiyanika isaziso kubo bonke abahlobo bam abatandekileyo kum, ukuba igama lam ndiyaliguqula. Ningabi sandibalela kwincwadi zeposi ngeligama lokuti, John Adam. Yitini Somatye Adam. Kuba eli lokuti Somatye lelokuzalwa kwam.

Ningabuza isizatu esibang’ oku kuba eligama se- liqelekile kwabaninzi niti, kutenina? Zibini izizatu zoku. Esokuqala, apa kuko inene lomlungu, ogama lingu John Adam, zininzi incwadi zam endimana ndizifumana zivuliwe nxa zingatanga zikerishwe ngomlungu wam. Naye seyexakwa kuba zibalwe Isixosa. Yena andimniki tyala kuba igama linye elake nelam. Indawo yesibini ndabona kwipepa le *Sigidimi* kwinyanga etile ukuba kuko umhlobo warn otandekileyo pesheya kwe Nciba oneligama lingu John Adam. Niyabona yena unezihlobo ezikude naye, kuzakuti mandihlelwe yinto embi zezive ezake izihlobo zituke kakulu zibe nguye lowo. Kwangokunjalo nam kobakwanjalo. Mandiyeke ekuyicazeni lonto, nditemba ukuba kuyakubonakala kakuhle.

Somatye Adams.

Graaff Reinet, March 9, 1875.

He kulendawo kendeva kusitiwa umntu ontsundu uyafundiswa alumke ati akupuma esikolweni agoduke aye ekayeni lake, aze angene emnxunyeni apo kuquma umsi. Ewe kunjalo, ngokuba umka aye kufunda elihlwempu kanti mhlayimbi